**Základná škola-Alapiskola, Školská 330, Jelenec**

ISCED 1

Učebné osnovy školského vzdelávacieho programu ,, Pestrá mozaika”

Vzdelávacia oblasť: Jazyk a komunikácia

Vyučovací predmet: **Anglický jazyk**

Vyučovací jazyk: slovenský, maďarský

**1. Charakteristika učebného predmetu a jeho význam v obsahu vzdelávania**

Záujem o štúdium anglického jazyka v posledných rokoch stále rastie. Je to dané nielen požiadavkou zo strany rodičov či žiakov ale najmä spoločenským vývinom. Vstup našej krajiny do EÚ a jej štruktúr si žiada ovládanie cudzích jazykov , dobré vedomosti a komunikačné zručnosti. Jednou z možnosti ako túto požiadavku naplniť je začať vyučovať anglický jazyk už mladšom školskom veku a riadiť sa heslom: „ Čím skôr, tým lepšie.“ Skorý začiatok vyučovania anglického jazyka má pozitívny vplyv na celkový rozvoj osobnosti dieťaťa. Otvára žiakom nový obzor pri spoznávaní iných kultúr a tým rozvíja aj tolerantnosť dieťaťa voči iným kultúram. Uľahčuje deťom prácu pri vyučovaní formou IKT metód.

**Špecifiká vyučovania cudzích jazykov v primárnom vzdelávaní**

Dôležitou úlohou primárneho vzdelávania v oblasti cudzích jazykov je podpora rozvoja osobnosti dieťaťa. Vytvárajú sa základy pre ďalšie vzdelávanie, rozvíja sa schopnosť žiakov porozumieť vlastnej a cudzej kultúre. Osvojenie si cudzieho jazyka má veľký význam. Prostredníctvom cudzieho jazyka sa žiaci oboznámia so zvyklosťami, spôsobom správania sa ľudí v rôznych krajinách. Znalosti cudzích jazykov vytvárajú podmienky pre nezaujatú otvorenosť pre svet.

Východiskom pre výber vyučovacích metód je skutočnosť, že žiaci mladšieho školského veku nadobúdajú komunikačné kompetencie špecifickými formami učenia sa. Základný princíp vyučovania cudzích jazykov v primárnom vzdelávaní spočíva v podpore radosti žiakov z učenia sa cudzieho jazyka, využívaní vysokej miery zvedavosti detí, ich túžby skúmať a objavovať. Pri výučbe cudzieho jazyka je dôležité rešpektovať možnosti a schopnosti detí. Predovšetkým je potrebné upriamiť pozornosť na stav a úroveň vývinu poznávacích schopností a osobnostných charakteristík detí v mladšom školskom veku.

Je nevyhnutné zabezpečiť podmienky vyučovania cudzieho jazyka tak, aby sa u žiakov podporovala a rozvíjala:

1. motivácia – učenie sa, získavanie a osvojovanie nových poznatkov a informácií, aktívna spolupráca na činnostiach v triede, tvorivosť, flexibilita,
2. záujmy – záujem o školu, o učenie, o predmet cudzí jazyk a ostatné vyučovacie predmety,
3. osobnostné vlastnosti a prejavy – zodpovednosť, kooperatívnosť, empatia, vôľové a sebaregulačné vlastnosti, emocionálna stabilita, rozvíjanie sebavedomia a pozitívnych postojov,
4. všeobecné rozumové schopnosti – rozvoj foriem myslenia (názorné, logické, abstraktné, kritické), posilňovanie psychických funkcií (*vnímanie* prostredníctvom rôznych zmyslov, zámerná *pozornosť*, vizuálna, auditívna, kinestetická *pamäť*, *reč*).
5. Proces učenia sa cudzieho jazyka u žiakov v primárnom vzdelávaní sa opiera o činnosť žiakov a ich zmyslové vnímanie, ktoré sú základom pre pamäťové a verbálne učenie sa. Zapájanie viacerých zmyslových vnemov pri osvojovaní si učiva podporuje kvalitnejší proces zapamätávania a dlhodobejšie uchovanie vedomostí a zručností. Učenie má názorno-činnostný charakter a využíva názorné učebné pomôcky s možnosťou variabilných aktivít.

Nasledujúce metodicko-didaktické princípy majú význam pre efektívne vyučovanie cudzieho jazyka na prvom stupni základnej školy:

1. vyučovanie orientované na žiaka,
2. činnostný charakter vyučovania,
3. rešpektovanie individuálnych osobitostí žiakov,
4. pozitívna motivácia,
5. názornosť a primeranosť veku,
6. časté striedanie organizačných foriem práce v rámci vyučovacej hodiny,
7. systematické opakovanie,
8. tolerovanie chyby ako prirodzenej súčasti učenia sa jazyka,
9. rozvíjanie komunikačnej kompetencie ako produktu vyučovania, nie domácej prípravy

**2. Ciele vyučovania cudzích jazykov v ISCED 1**

Cieľové zameranie vzdelávacej oblasti smeruje k utváraniu a rozvíjaniu kľúčových kompetencií tým, že vedie žiakov k:

* získavaniu nových kompetencií
* opakovaniu si naučených vedomostí
* využívaniu vedomostí z iných predmetov
* hodnoteniu svojich pokrokov
* spolupráci vo dvojiciach, alebo v skupinách
* socializácií detí
* využívaniu naučeného cudzieho jazyka
* učeniu sa samostatnosti pri učení
* vzbudiť záujem o jazyk a kultúru
* lepšie poznanie sveta a podporovanie sebavedomia
* prínos k celkovému vývinu dieťaťa a podporovanie emocionálnych, kreatívnych, sociálnych a kognitívnych schopností
* naučiť žiakov rozmýšľať o učení sa CJ a viesť ich k využívaniu vlastného jazykového portfólia ako nástroja sebahodnotenia
* viesť žiakov k samostatnosti v štúdiu tým, že žiak má dostatok priestoru

pre intenzívnu a tvorivú prácu so zmysluplným využívaním IKT

**Všeobecné ciele**

1. vzbudiť záujem o cudzie jazyky,
2. vytvoriť základ pre ďalšie jazykové vzdelávanie,
3. rozvíjať komunikačné kompetencie žiakov v materinskom a cudzom jazyku,
4. podporovať všestranný rozvoj žiakov: kognitívny (trénovať schopnosť žiakov vnímať a pamätať si, systematicky trénovať jazykové činnosti receptívnym a produktívnym spôsobom), sociálny, emocionálny, osobnostný,
5. rozvíjať interkultúrnu kompetenciu,
6. rozvíjať všetky jazykové činnosti: počúvanie s porozumením, rozprávanie; postupne zaraďovať čítanie s porozumením a písanie,
7. využívať medzipredmetové vzťahy.

**Sociálne ciele**

1. akceptovať seba ako súčasť skupiny,
2. uplatniť vzájomnú ohľaduplnosť,
3. zmysluplne spolupracovať s partnerom,
4. akceptovať spolupatričnosť k skupine,
5. vedome predĺžiť fázy sústredenia a práce,
6. pomáhať iným, povzbudiť ich,
7. rozpoznať a prijať spoločnú zodpovednosť,
8. akceptovať rozhodnutie väčšiny,
9. vedieť sa prispôsobiť a presadiť,
10. požičať niečo, poprosiť o niečo,
11. ospravedlniť sa,

**3. Kompetencie**

**Kľúčové spôsobilosti**

* porozumieť počutému a písanému slovu
* hovoriť a vedieť odpovedať na otázky
* písať krátke listy, pozdravy, odkazy

**Kompetencie spojené s myslením**

* kreatívne myslenie je odlišný spôsob riešenia úloh
* kritické myslenie je vytvorenie samostatného názoru
* prosociálne myslenie znamená pochopiť iných a učiť sa od nich

**Výchovné a vzdelávacie stratégie**

Kompetencie na učenie

* pozitívna motivácia,
* vhodné učebné pomôcky
* učebnice a pracovné texty ako zdroj informácií,
* individuálne učenie sa,
* pripravovanie sa na celoživotné vzdelávanie.

Kompetencie na riešenie problémov

* viesť k samostatnému riešeniu problémov, schopnosti hľadať viaceré riešenia,
* viesť k využívaniu svojich skúseností a myslenia, nachádzaniu zhôd, odlišností,
* využívanie modelových situácií,
* hľadanie optimálneho riešenia využívaním tvorivého myslenia, kreativity,
* rozvíja kritické myslenie.

Komunikatívne kompetencie

* využíva diskusiu o probléme,
* vedie k využívaniu IKT na komunikáciu,
* samostatné i tímové prezentácie.

Sociálne kompetencie

* skupinová práca, tímová práca, organizácia práce, pravidlá,
* individuálny prístup k talentovaným žiakom (rozširujúce úlohy), k žiakom s poruchami učenia (spolupráca so špeciálnym pedagógom),
* empatické, priateľské, kooperujúce prostredie výučby, pozitívne postoje,
* rozvíjanie zdravého sebavedomia, zdravej osobnosti,
* rešpektovanie vekových, sociálnych, intelektových osobitostí,
* podpora pri zapájaní do súťaží.

Pracovné kompetencie

* zodpovedný prístup k práci, jej výsledkom,
* zodpovednosť za seba i svoj tím,
* kontrola samostatných prác,
* autokontrola a kontrola spolužiaka.

**4. Obsahové, časové a organizačné vymedzenie vyučovacieho predmetu**

Na hodinách sa má vytvoriť hravá atmosféra, v ktorej sa môže dieťa učiť bez strachu a stresu. V začiatočnej fáze vyučovania anglického jazyka hrajú dôležitú úlohu **parajazykové** (rytmus, intonácia) a **nonverbálne** (gestikulácia, mimika) prostriedky.

Správne zvolenými metódami sa má vyprovokovať chuť do učenia a využiť prirodzená zvedavosť dieťaťa. Je nutné zohľadniť potreby dieťaťa a umožniť mu učiť sa všetkými zmyslami. Prihliada sa aj na vyjadrovacie schopnosti žiaka, kreativitu, sociálne správanie a rečové zručnosti. V prvom rade má dieťa jazyk zažiť a použiť v komunikácii s partnerom. Pritom majú u začiatočníkov prednosť počúvanie a hovorenie. Čítanie a písanie sa pridávajú neskôr podľa schopností detí a v rámci kontextu.

V školskom vzdelávacom programe je predmet anglický jazyk s vyučovacím jazykom slovenským (VJS) dotovaný 7 hodinami týždenne a v triedach s vyučovacím jazykom maďarským(VJM) 8 hodinami týždenne.

Rozloženie do jednotlivých ročníkov je dané Učebným plánom tohto vzdelávacieho programu a je nasledovné:

|  |  |  |
| --- | --- | --- |
| Ročník | Týždenná dotácia pre triedy s VJS | Týždenná dotácia pre triedy s VJM |
| Prvý | - | 2 |
| druhý | 1 | 2 |
| Tretí | 3 | 2 |
| štvrtý | 3 | 2 |
| Spolu | 7 | 8 |

Rozširujúce hodiny budú použité na prehlbovanie vedomostí povinnej časti, na rozvoj kľúčových kompetencií a na ďalšie činnosti súvisiace s osnovami podľa tematického výchovno-vzdelávacieho plánu vyučujúceho na príslušný školský rok.

Vzdelávací obsah anglického jazyka primárnej školy pozostáva z desiatich okruhov na úrovni A1.1

1. **Rodina a spoločnosť**
2. **Domov a bývanie**
3. **Ľudské telo, starostlivosť o zdravie**
4. **Doprava a cestovanie**
5. **Vzdelávanie a práca**
6. **Človek a príroda**
7. **Voľný čas a záľuby**
8. **Stravovanie**
9. **Obliekanie a móda**
10. **Multikultúrna spoločnosť**

Pri každej z týchto tém rozvíjame u žiakov komunikačné zručnosti v anglickom jazyku. Ide o počúvanie s porozumením, ústny prejav – hovorenie, čítanie s porozumením a písomný prejav.

**2. ročník**

V 2. ročníku sa snažíme, aby žiaci nadobudli na hodinách anglického jazyka pozitívne emocionálne zážitky prostredníctvom využívania rôznych vizuálnych podnetov (fungovanie s maňuškou, škraboškou), prostredníctvom hier, piesní, rýmovačiek, príbehov, realizácie dramatizácií, využitia IKT. Dôležitá je tu aktívna účasť žiaka a pozitívne hodnotenie zo strany učiteľa.

V nasledujúcej tabuľke uvádzame štandard (obsahový aj výkonový) s možným využitým prierezových tém, ktorý by mal žiak na konci 2. ročníka zvládnuť.

|  |  |  |  |
| --- | --- | --- | --- |
| **Tematický okruh** | **Obsahový štandard** | **Výkonový štandard** | **Prierezové témy** |
| Rodina a spoločnosť | Pozdravy, jednoduché pokyny, oslovenie, predstavenie sa, opýtanie sa na meno | Porozumieť jednotlivým pokynom: sit down, stand up, listen, look, open a tiež nacvičiť úvod hodiny: Good morning, children! – Good morning, Miss Teacher/ Mrs. Teacher alebo Class teacher!  Žiak sa vie pozdraviť, vie položiť otázku: What is your name? a odpovedať na ňu. | Rozvíjať u žiaka pozitívny vzťah ku komunikácii s druhými, správne vystupovanie.  Osobnostný a sociálny rozvoj |
|  | Veci okolo nás, ich farba a počet | Žiak vie pomenovať predmety, ktoré sa nachádzajú v škole, triede (chair, desk, window, blackboard, pen, book...) Dokáže reagovať na otázku: What is this? It ´s ... . Is it .... ? Yes/ No. – vie vyjadriť svoj názor.  Žiak vie pomenovať veci a uviesť počet alebo farbu, napr.: one chair, blue pen, ... . Vie počítať do 20. | Rozvíjať pozitívny vzťah k svojim, ale aj cudzím veciam.  Enviromentálna výchova |
|  | Členovia rodiny, vyjadrenie vzťahu k rodinným príslušníkom | Žiak vie pomenovať členov rodiny (mother/ Mum, father/ Dad, sister, brother). Žiak vie používať väzbu: There is .... a reagovať ukázaním na otázku: Where is your mother? Vie uviesť vzťah k členom rodiny (väzba like/ don´t like) | Pestovať u žiakov pozitívne postoje k funkčnej rodine a rodičovstvu. Zdôrazňovať význam kladných interpersonálnych vzťahov medzi súrodencami – empatiu. |
| Dom a bývanie | Farby | Žiak vie pomenovať základné farby (red, blue, green, ... ). Vie pridať veciam ich farbu v správnom slovoslede (adjectivum+noun) | Rozvíjať u žiaka prezentačné zručnosti.  Tvorba projektov a prezentačné zručnosti |
|  | Hračky, vyjadrenie vzťahu k hračkám | Žiak vie pomenovať hračky (train, car, doll, horse...). Vie reagovať na otázku a vyjadriť vzťah: Do you like car? Yes, I like. No, I don´t like. | Rozvíjať kladný vzťah ku svojim hračkám. Starostlivosť o ne. Rozvíjanie poriadkumilovnosti a zodpovednosti. |
|  | Izby a ich nábytok | Žiak vie pomenovať izby v dome a nábytok, ktorý sa v izbách nachádza. | Rozvíjanie poriadkumilovnosti a zodpovednosti. |
| Ľudské telo, starostlivosť o zdravie | Časti tela | Žiak vie pomenovať základné časti tela a aplikovať to aj pri zvieratkách. Vie charakterizovať svoje telo: I´m big. I´m small. | Rozvíjať starostlivosť o svoje zdravie, úctu voči vlastnému telu. Ochrana života a zdravia |
|  | Časti hlavy | Žiak vie pomenovať základné časti hlavy. Vie opísať svoju náladu: I ´m sad. I ´m happy. | Rozvíjať starostlivosť o svoje zdravie, úctu voči vlastnému telu. Ochrana života a zdravia |
|  |  | Žiak vie spievať pieseň Head and Shoulders. | Rozvíjať u žiaka aktivitu.  Ochrana života a zdravia |
| Doprava a cestovanie | Dopravné prostriedky | Žiak vie pomenovať dopravné prostriedky, určiť farbu a počet v dodržanom slovoslede (numeral+adjectivum+noun) | Dopravná výchova |
|  | Budovy | Žiak vie pri ceste do školy pomenovať niektoré budovy, ktoré sa v obci nachádzajú. |  |
| Vzdelávanie a práca | Čísla | Žiak vie pomenovať čísla od 1 – 20 a reagovať na otázku How many? | Rozvíjať u žiaka pozitívny vzťah ku komunikácii s druhými. |
| Človek a príroda | Zvieratá a postoj k nim | Žiak vie pomenovať niektoré domáce zvieratká. Vie ich pomenovať. Vie uviesť kladný alebo záporný vzťah k nim väzbou: I like/ I don´t like. | Rozvíjať empatiu. Ochrana života a zdravia. |
|  | Ročné obdobia | Žiak vie pomenovať ročné obdobia. | Enviromentálna výchova Ochrana života a zdravia |
|  | Dni v týždni | Žiak vie pomenovať dni v týždni. Používanie názvov dní s predložkou on. | Rozvíjať žiaka po stránke sociálnej a osobnostnej. |
|  | Čas | Žiak vie určiť čas – celé hodiny. Reaguje na otázku: What´s the time please? | Mediálna výchova. |
|  | Počasie | Žiak vie charakterizovať počasie (It´s sunny)a objekty na oblohe (sun, moon, sky, star). | Environmentálna výchova. |
| Voľný čas a záľuby | Športové aktivity, schopnosti | Žiak vie pomenovať jednotlivé druhy športov v súvislosti s ročnými obdobiami. swim, ski, play football, ... Vie povedať či ovláda jednotlivé športy väzbou: I can/ I can´t. Vie vyjadriť postoj k jednotlivým aktivitám (I like/ I don´t like) | Rozvíjať komunikačné zručnosti. Ochrana života a zdravia. Rozvíjať pozitívny vzťah ku športovaniu. |
|  | Denný režim | Žiak vie rozprávať o svojom dennom režime. | Ochrana života a zdravia |
| Stravovanie, nakupovanie a služby | Jedlo, vzťah k jedlu | Žiak vie pomenovať jedlo a vyjadriť k nemu vzťah väzbou: I like / I don´t like. Vie reagovať na otázku Do you like ... ? Vie vymenovať zdravé a nezdravé jedlá. | Rozvíjať správnu životosprávu. Ochrana života a zdravia. Multikultúrna výchova  Enviromentálna výchova |
|  | Ovocie a zelenina | Žiak vie pomenovať niektoré druhy ovocia a zeleniny. | Ochrana zdravia. Naučiť žiaka, že konzumácia ovocia a zeleniny je pre zdravie veľmi dôležitá. |
|  |  | Precvičovanie gramatických väzieb: Can I help you? Do you have ............. ? Yes. Four oranges, please. Here you are. Thank you. Good – bye | Environmentálna výchova |
| Obliekanie a móda | Oblečenie | Reagovať na slovesá: dress up, put on, take off, sing, swim, ski, play football. Žiak vie pomenovať oblečenie (jeans, T – shirt, shoes, ...). Vie pomenovať oblečenie aj s farbou. | Ochrana života a zdravia Enviromentálna výchova |
|  |  | Vie používať slovné gramatickú väzbu: I ´m wearing... | Ochrana života a zdravia Enviromentálna výchova |
| Multikultúrna spoločnosť | Vianoce | Žiak je oboznámený s tradíciami vianočných sviatkov v Anglicku. Žiak vie spievať jednoduchú vianočnú pieseň: We wish you a Merry Christmas... | Multikultúrna výchova. Mediálna výchova. Rozvíjať kladný vzťah k vianočným tradíciam. Rešpektovanie tradícií v Anglicku. Multikultúrna výchova. |
|  |  | Výroba vianočného pozdravu. Vie povedať jednoduché želanie k Vianociam a Novému roku: Merry Christmas and Happy New Year. | Mediálna výchova. Osobnostný a sociálny rozvoj |
|  | Veľká noc | Žiak je oboznámený s tradíciami veľkonočných sviatkov v Anglicku. Žiak pozná nové slová: Easter egg, rabbit, chicken, flowers, grass, trees ... ). | Multikultúrna výchova.  Mediálna výchova  Rešpektovanie veľkonočných tradícií. |
|  | Deň matiek | Žiak vie pomenovať tento sviatok po anglicky. Vie vyznať mamke svoju lásku: I love, my Mum. | Výchova k manželstvu a rodičovstvu |
|  | Narodeniny | Žiak vie reagovať na otázku: How old are you? Vie pomenovať narodeninové predmety: birthday cake, candles, present, balloon. Vie spievať pieseň Happy birthday! Vie reagovať na otázku? How many... ? | Formovať postoje k slušnému správaniu sa. Zdôrazňovať význam kamarátstva a priateľstva, ktoré pomáhajú rozvíjať intorpersovnálne vzťahy, empatiu, komunikačné zručnosti. |
|  | Deň otcov | Žiak vie pomenovať tento sviatok po anglicky. Vie vyznať ockovi svoju lásku: I love, my Dad. | Výchova k manželstvu a rodičovstvu |
|  | Halloween | Žiak vie pomenovať tento sviatok po anglicky. Pozná tradíciu tohto sviatku. Vie pomenovať niektoré predmety, ktoré súvisia s týmto sviatkom. | Multikultúrna výchova.  Mediálna výchova |

Požiadavky pre výstup na konci **2. ročníka**.

Žiak postupne:

* rozumie jednoduchým pokynom, ktoré zadáva učiteľ (sit down, stand up, ...),
* vie sa pozdraviť a nadviazať kontakt (Hello! My name is...)
* pýtať sa na meno (What is your name?),
* vie pomenovať základné veci okolo seba (hračky a iné predmety formou It is ... ., otázka Is it... ?),
* vie pomenovať izby a nábytok,
* vie pomenovať dopravné prostriedky, budovy,
* sa vie pýtať na veci (What is this?),
* vie určiť farbu vecí a ich počet (do 20),
* vie určiť čas – celé hodiny,
* vie vyjadriť svoj názor (Yes/ No),
* sa vie pýtať na farbu a počet (What colour? How many?),
* vie pomenovať základných členov svojej rodiny a vyjadriť k nim vzťah ( I love...),
* spoznáva a používa privlastňovacie zámená (my, your),
* vie pomenovať základné časti svojho tela,
* vie jednoduchým spôsobom vyjadriť svoju náladu a jednoducho charakterizovať svoje telo a jeho časti prídavným menom (I´m happy/ sad. I am small/ tall),
* vie pomenovať ročné obdobia a dni v týždni,
* vie charakterizovať počasie a pomenovať objekty na oblohe,
* pozná pomenovanie jednotlivých aktivít a činností,
* vie rozprávať o svojom dennom režime,
* vie vyjadriť svoje schopnosti (can/ can´t),
* je oboznámení so slovnou zásobou, ktorá súvisí so sviatkami Vianoc, Veľkej noci, Deň otcov, Deň matiek, Narodenín, Halloween a charakterom týchto sviatkov v Anglicku,
* ovláda špeciálne frázy (Marry Christmas and Happy New Year! Happy Easter! Happy birthday! I love you! Happy mother´s day!),
* vie sa opýtať na vek (How old are you?),
* vie porovnať slávenie týchto sviatkov so slávením v našej krajine,
* vie pomenovať zvieratká a vyjadriť k nim vzťah (like/ don´t like),
* vie vymenovať niektoré druhy ovocia a zeleniny a vyjadriť vzťah (like/ don´t like),
* vie vymenovať niektoré zdravé a nezdravé jedlá a vyjadriť k nim vzťah (like/ don´t like),
* vie vymenovať časti oblečenia a povedať, čo ma oblečené ( odpočúvaný prítomný priebehový čas: I´m wearing...),
* vie spievať jednoduché anglické pesničky, ovláda jednoduché anglické rýmovačky (Head and shoulders..., January, February, Happy birthday to you..., We wish you a Merry Christmas, Jingle bells, atď., Four seasons),
* chápe obsah týchto piesní a rýmovačiek,
* vie imitovať správnu výslovnosť učiteľa,
* vie zopakovať slová a jednoduché vety,
* vie s výraznou pomocou učiteľ dotvoriť otázky a odpovede.

**3. ročník**

V tejto tabuľke uvádzame štandard (obsahový aj výkonový) s možným využitým prierezových tém, ktorý by mal žiak na konci 3. ročníka zvládnuť. V 3. ročníku sa dáva opäť veľký význam na komunikatívnosť, ktorá sa dá využiť v jednotlivých tematických okruhoch. Tieto aktivity pôsobia na žiakov veľmi motivujúco. V každom tematickom okruhu sa rozvíjajú komunikačné zručnosti – čítanie, písanie, počúvanie a hovorenie. Motivačne pôsobí aj využitie piesní, básní a rýmovačiek v obsahu.

|  |  |  |  |
| --- | --- | --- | --- |
| **Tematický okruh** | **Obsahový štandard** | **Výkonový štandard** | **Prierezové témy** |
| **Rodina a spoločnosť** | Rodina a jej členovia  Príbuzní | Žiak vie pomenovať členov svojej rodiny a blízkych príbuzných. Vie opísať fotografiu svojej rodiny. Žiak vie správne používať privlastňovacie zámena (my, your, his, her, our) | Výchova k manželstvu a rodičovstvu |
| **Domov a bývanie** | Hračky  Predložky  Izby a nábytok  Bývanie | Žiak vie pomenovať hračky, vie hláskovať jednotlivé pomenovania hračiek v anglickom jazyku.  Žiak pozná jednoduché anglické predložky a vie ich správne použiť vo vete.  Žiak vie pomenovať izby v dome a nábytok.  Žiak vie uviesť umiestnenie vecí v dome. | Výchova k manželstvu a rodičovstvu |
| **Ľudské telo, starostlivosť o zdravie** | Časti tela  Prídavné mená  Opis svojho zovňajšku | Žiak vie pomenovať časti tela, tváre.  Žiak vie cvičiť podľa pokynov. Vie dávať pokyny k cvičeniu.  Žiak vie opísať svoj zovňajšok. | Ochrana života a zdravia. |
| **Doprava a cestovanie** | Dopravné prostriedky | Žiak vie pomenovať dopravné prostriedky. Vie určiť ich farbu aj počet. Vie sa pýtať na počet a farbu How many? What colour? | Dopravná výchova |
| **Vzdelávanie a práca** | Objekty v triede  Pokyny  Zadávanie pokynov | Žiak vie pomenovať objekty v triede a svoje učebné pomôcky. Vie určiť ich farbu a veľkosť. Vie sa pýtať na veci otázkou: What is it? Whose is this? a odpovedať na otázky It is ..., It is my ... . Žiak vie privlastňovať predmety pomocou ´s.  Žiak rozumie pokynom, ktoré zadáva učiteľ a vykonáva činnosti na základe pokynov. Žiak vie zadávať pokyny v triede | Osobnostný a sociálny rozvoj |
| **Človek a príroda** | Voľne žijúce zvieratká  Domáce zvieratká  Zvieratká v zoo  Opis zvierat  Určovanie času  Určovanie miesta | Žiak vie pomenovať zvieratká voľne žijúce, domáce, žijúce v zoo.  Vie tieto zvieratká opísať.  Žiak vie určiť celé a pol hodiny.  Žiak vie určiť miesto, kde zvieratká žijú. | Ochrana života a zdravia  Environmentálna výchova |
| **Voľný čas a záľuby** | Aktivity  Denný režim | Žiak vie pomenovať aktivity a činnosti, ktoré dokáže alebo nedokáže vykonávať.  Vie rozprávať o svojom dennom režime. | Ochrana života a zdravia |
| **Stravovanie** | Jedlo  Tvary | Žiak vie pomenovať jedlo a určiť jeho geometrický tvar. | Ochrana života a zdravia |
| **Obliekanie a móda** | Oblečenie | Žiak vie pomenovať oblečenie. | Environmentálna výchova |
| **Multikultúrna spoločnosť** | Vianoce  Veľká noc  Deň matiek  Narodeniny  Deň otcov  Halloween | Žiak je oboznámený s tradíciami vianočných sviatkov v Anglicku, vie porovnať sviatky. Žiak vie spievať jednoduché vianočné piesne. Vie vyrobiť anglický vianočný pozdrav. Vie povedať jednoduché želanie k Vianociam a Novému roku: Merry Christmas and Happy New Year.  Žiak je oboznámený s tradíciami veľkonočných sviatkov v Anglicku a porovnáva ich s našími sviatkami.  Žiak vie pomenovať tento sviatok po anglicky. Vie vyznať mamke svoju lásku básňou.  Žiak vie reagovať na otázku: How old are you? Vie pomenovať narodeninové predmety.  Vie spievať pieseň Happy birthday!  Žiak vie pomenovať tento sviatok po anglicky. Vie vyznať ockovi svoju lásku: I love, my Dad.  Žiak vie pomenovať tento sviatok po anglicky. Pozná tradíciu tohto sviatku. Vie pomenovať niektoré predmety, ktoré súvisia s týmto sviatkom. | Multikultúrna výchova.  Mediálna výchova |

Požiadavky na výstup z **3. ročníka**

Žiak sa snaží počúvať a porozumieť počutému textu, pričom rozumie základné osvojené formulácie, dokáže na ne reagovať (aj neverbálne), vie sa vyjadriť v rámci osvojených formulácií, dokáže správne prepísať známe lingvistické jednotky, aktívne komunikovať v rámci osvojených lingvistických jednotiek. Na gramatiku sa nekladie dôraz, ale žiak si ju osvojuje v prirodzených podmienkach. Žiak neprodukuje nič samostatné.

**Lexika**

Žiak si postupne z roka na rok obohacuje a vylepšuje lexiku v daných témach (hračky, farby, čísla, objekty v triede, zvieratá, telo, rodina, oblečenie, izby, nábytok, jedlo, geometrické tvary, dopravné prostriedky, príroda, atď.).

Žiaci si osvoja 200 – 250 nových slov, ich pravopis a výslovnosť, výber slov a slovných spojení je podľa konverzačných okruhov. Žiaci pracujú s obrázkovým slovníkom, oboznamujú sa s jednoduchým dvojjazyčným slovníkom

**Morfológia**

* podstatné mená: žiak rozlišuje jednotné a množné číslo »s«
* privlastňovanie: privlastňovací pád – genitív ( *Laura´s book*) a privlastňovacie prídavné mená: *my, your, her, his*
* určitý a neurčitý člen *»a/ an«*
* predložkové pády: *to father, from school, with my friend*
* predložky miesta : *on, in, under, behind, next to opposite, between*
* zámená: *osobné a privlastňovacie* (opakovanie), ukazovacie (this, that)

opytovacie »*What... Where... Who... Whose... How old... How many...«,*

* základné číslovky: *1 – 20*
* radové číslovky – *v dátume (pasívne)*
* predložky pohybu: *up, down (pasívne)*
* spojky: *or, but, and*
* modálne slovesá: *can*
* slovesné časy: *jednoduchý prítomný (všetky osoby)*
* ostatné časy *(pasívne)*
* určovanie času *– celé hodiny, pol hodiny*
* plnovýznamové slovesá »*open, draw, put, sit down, stand up, look, etc.«*
* rozkazovací sposob cez jednoduché príkazy

**Syntax**

* slovosled: *podmet, prísudok, príslovkové určenie miesta*
* stavba vety pomocou *there is/there are*
* identifikovať a opísať pomocou*: This is his/her, Are this his? No, they aren´t.*
* druhy viet podľa modálnosti a vetného obsahu: časovanie slovesa *to be, to have got,* modálne sloveso *can* - otázka, zápor: I can/ Can I have...?
* tvorenie modelových otázok použitím opytovacích zámen: *What´s your name? Where is your school? How old are you? When´s your birthday?*
* otázka: *What´s the matter? What´s happened?(pasívne)*
* opytovacie vety: *Is it ....? Do you have ....?*
* *like –* tvorenie otázok a záporu

**Zvuková a grafická rovina jazyka**

* spelling - žiaci sa naučia anglickú abecedu, hláskovanie slov
* opakovanie a systematizovanie výslovnosti stiahnutých tvarov slovies: *he is- he´s,*
* *we are-we´re, cannot-can´t...*
* [v] [w] - rozdielna výslovnosť týchto dvoch hlások v slovách veal [vi:l] – wheel [wi:l] vain [vein] – wane [wein] vow [vauu] - wow [waυ]
* precvičovanie kombinácií hlások a dvojhlások napr. [Iσ]-here, [eð]-there
* [Λ] - [a:] – mother, father
* hlásky sú precvičované v kontexte, nie izolovane

**Komunikačné zručnosti**

* vypočuť a selektovať informácie jednoduchých jazykových prejavov
* prečítať a selektovať informácie jednoduchých jazykových prejavov
* základné pravidlá formálneho a neformálneho rozhovoru
* frázy jednoduchej každodennej komunikácie: zoznámenie, predstavenie sa, rozlúčenie sa, poďakovanie – opakovanie
* nadviazať kontakt v súlade s komunikačnou situáciou
* vyjadriť svoj názor (súhlas, nesúhlas)
* vyjadriť svoju vôľu
* vybrať z ponúkaných možností (identifikovať, opísať)
* reagovať pri stretnutí
* vyjadriť svoju schopnosť
* stanoviť, oznámiť a prijať pravidlá
* vypočuť si a podať informácie (informovať sa)
* predstaviť svoje záľuby a vkus
* vnímať a prejavovať city a pocity (radosť, smútok)
* reagovať na príbeh alebo udalosť
* vyjadriť očakávania a reagovať na ne (nádej, sklamanie, strach)

**Počúvanie**

**-** ide o počúvanie hudby, zvukov zvierat, čísel, časových údajov, dialógov atď. z rôznych druhov médií a sústredené počúvanie vyučujúceho s cieľom porozumieť.

* žiak s porozumením reaguje na pokyny učiteľa
* pri počúvaní neznámeho textu so známou tematikou žiak pochopí celkový obsah
* pri viacnásobnom počúvaní textu so známou tematikou žiak dokáže dešifrovať známe slová a slovné spojenia
* žiak vie prostredníctvom počúvania zrealizovať obrázkový diktát

**Hovorenie**

* žiaci slovne reagujú na pokyny a otázky učiteľa a svojich spolužiakov
* učia sa povedať dátum a ospravedlniť sa, oznámiť chýbajúcich žiakov
* odpovedajú stručne na otázky k textom so známou tematikou
* s výraznou pomocou učiteľa dokážu tvoriť otázky v rámci osnov
* dokážu reprodukovať krátky text v rozsahu 3-5 viet
* dokáže viesť krátky telefonát a zisťovať informácie

**Čítanie**

* žiak vie čítať s porozumením základné pokyny k úloham v učebnici
* žiak vie čítať s porozumením krátky text so známou tematikou
* žiak vie doplniť do textu chýbajúce slovo
* vie vyhľadať informáciu

**Písanie**

* žiak má opakovane precvičovať písomnú podobu w, W, q, Q,Y
* žiak dokáže bezchybne prepísať krátky text
* žiak vie písomne pomenovať veci na obrázku
* žiak sa vie orientovať v učebnici a vyhľadať písomnú podobu slov
* žiak dokáže napísať 3-5 vetný list alebo krátku pohľadnicu
* dokáže opísať veci na obrázku písomne

**Interkultúrne učenie sa**

* oslovenie you (ty, vy)
* informácie o anglofónnych krajinách
* ľudové zvyky ( sviatky, jedlá, oblečenie a pod.)
* internacionalizmy
* formálne a neformálne slová

**4. ročník**

Žiaci primárneho vzdelávania majú na konci štvrtého ročníka ZŠ dosiahnuť komunikačnú úroveň A1.1 +, podľa Spoločného európskeho referenčného rámca pre jazyky (referenčný rámec). Kompletnú úroveň A1 podľa referenčného rámca majú dosiahnuť žiaci po skončení piateho ročníka ZŠ. Označenie úrovne A1 je používateľ základného jazyka.

**Charakteristika úrovne A1 podľa referenčného rámca je nasledujúca:**

Rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, a tieto výrazy a frázy dokáže používať. Dokáže predstaviť seba aj iných a dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná, a o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť (Spoločný európsky referenčný rámec pre jazyky, 2006, s. 26).

**Všeobecné kompetencie**

Všeobecné kompetencie sú tie, ktoré nie sú charakteristické pre jazyk. Zahŕňajú široké spektrum zručností, ktoré sa týkajú napríklad sebauvedomenia, procesu učenia sa a pod., a sú nevyhnutné pre rôzne činnosti, vrátane jazykových činností.

Žiak na úrovni A1.1+ si rozvíja všeobecné kompetencie tak, aby dokázal:

* osvojiť si efektívne stratégie učenia, ktoré vedú k pochopeniu potreby vzdelávania sa v cudzom jazyku,
* sústrediť sa na prijímanie informácií,
* používať získané vedomosti a spôsobilosti.

**Obsahový štandard**

Spôsobilosť č.1: Nadviazať kontakt v súlade s komunikačnou situáciou

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Relating with others in a communicative situation**  *Nadviazať kontakt v súlade s komunikačnou situáciou* | Greetings  *Pozdraviť* | Hello./Hi.  Good morning.  Good afternoon.  Good evening. | Časovanie pomocného slovesa  *to be*  v jednoduchom prítomnom čase. |
| Expressing thanks and admiration  *Poďakovať sa* | Thank you./Thanks.  That’s ok. |
| Parting  *Rozlúčiť sa* | Good night.  Goodbye./Bye-bye./Bye. |

Spôsobilosť č.2: Vypočuť si a podať informácie

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Listening to and giving information**  *Vypočuť si a podať informácie* | Asking for information and responding  *Informovať* | Are you a pupil ?  Is she your friend?  Where is my pen ?  Who is that?  What is it?  There is a school.  How many books are there? | Časovanie pomocného slovesa *to be* v jednoduchom prítomnom čase, tvorba otázky, záporu.  Väzba *there is/there are* – oznamovacia veta, otázka, zápor.  Opytovacie zámená *who, what, where, how many, which, how, when*. |

Spôsobilosť č.3: Vybrať si z ponúknutých možností

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Choosing from given possibilities**  *Vybrať si z ponúknutých možností* | Identifying  *Identifikovať* | I want a blue sweater.  The red pen is on the table.  I’m nine years old. | Neurčitý a určitý člen.  Neurčité zámená *some, any*.  Predložky určujúce smer a miesto *on, in, at, between, next to, from, in front of*.  Základné číslovky 0-50. |
| Describing (a person, object)  *Opísať* | She has got long hair.  He is tall.  The house is big. | Prídavné mená.  Sloveso *have got* v oznamovacej vete a otázke. |

Spôsobilosť č.4: Vyjadriť svoj názor

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Expressing opinion**  *Vyjadriť svoj názor* | Expressing opinion  *Vyjadriť svoj názor* | She is a nice girl.  This is a good book.  These flowers are beautiful.  She is wearing a new dress. | Ukazovacie zámená *this/these, that/those*.  Jednotné a množné číslo pravidelných podstatných mien.  Základné podstatné mená s nepravidelným tvorením množného čísla.  Prítomný priebehový čas, tvorba otázky a záporu. |

Spôsobilosť č.5: Vyjadriť svoju vôľu

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Expressing willingness**  *Vyjadriť svoju vôľu* | Expressing desires  *Vyjadriť svoje túžby* | I want to watch TV.  He is writing a letter now. | Sloveso *want to* + neurčitok.  Príslovky času *now, today*. |

Spôsobilosť č.6: Vyjadriť svoju schopnosť

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Expressing ability**  *Vyjadriť svoju schopnosť* | Expressing ability to do something  *Vyjadriť svoju schopnosť vykonať nejakú činnosť* | I can swim.  Can you speak English?  I can´t play the piano. | Časovanie modálneho slovesa *can* v prítomnom čase, tvorba otázky, záporu.  Spojky *but*, *or*. |

Spôsobilosť č.7: Vnímať a prejavovať svoje city

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Expressing feelings**  *Vnímať a prejavovať svoje city* | Expressing happiness  *Vyjadriť radosť z niečoho* | I’m happy.  It´s perfect.  It´s nice. | Skrátené tvary pomocných slovies *to be, have got*.  Zápor pomocných slovies *to be, have got*. |
| Expressing sadness  *Vyjadriť smútok* | I’m sad.  They are unhappy. |

Spôsobilosť č.9: Predstaviť svoje záľuby

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Discussing interests and tastes**  *Predstaviť svoje záľuby* | Expressing likes  *Vyjadriť, čo mám rád, čo sa mi páči, čo rád robím* | I love/like English.  I like reading.  My brother plays football. | Jednoduchý prítomný čas základných plnovýznamových slovies, tvorba otázky a záporu, stiahnutý tvar.  Väzba like + sloveso + ing. |
| Expressing dislikes *Vyjadriť, že niekoho/niečo nemám rád* | I like reading books.  He doesn´t like playing computer games.  Do you want fruits? |

Spôsobilosť č.11: Stanoviť a prijať pravidlá alebo povinnosti

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Setting rules and regulations**  *Stanoviť a prijať pravidlá alebo povinnosti* | Expressing commands/ prohibitions  *Vyjadriť príkaz/zákaz* | Open/ close the door.  Don’t run/ talk.  Sit down/Stand up.  Listen. Read. Sing. Come here.  You can´t jump here.  You must sit here. | Rozkazovací spôsob.  Modálne sloveso *can*, *must*, tvorba otázky a záporu. |

Spôsobilosť č.14: Ponúknuť a reagovať na ponuku

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Making and responding to offers**  *Ponúknuť a reagovať na ponuku* | Making requests  *Žiadať od niekoho niečo* | Give me your exercise book, please.  Speak slowly, please.  Can I go to the toilet, please? | Rozkazovací spôsob.  Osobné zámená.  Sloveso *can* v žiadosti.  Spojenie *let´s* + sloveso.  Zdvorilé ponuky vo forme otázky.  Príslovky s koncovkou – *ly*. |
| Responding to requests  *Odpoveď na žiadosť* | Yes. Ok.  No, sorry. |
| Suggesting somebody to do something  *Navrhnúť niekomu, aby niečo vykonal* | Can you visit me today? |
| Suggesting somebody to do something together  *Navrhnúť niekomu, aby sme spoločne niečo vykonali* | Let´s play. |
| Offering help  *Ponúknuť pomoc* | Can I help you? |
| Responding to a suggestion  *Odpovedať na návrh niekoho iného* | Ok. Yes, please.  Thanks.  No, thank you. |

Spôsobilosť č.15: Reagovať na niečo, čo sa má udiať

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Responding to possible events**  *Reagovať na*  *niečo, čo sa má*  *udiať* | Giving warnings  *Varovať pred niekým/niečím* | Attention. | Predložky času *on*, *in*, *at*.  Preložka *for*. |
| Wishing  *Blahoželať* | Happy birthday.  She has her birthday on Friday.  Flowers are for you.  Merry Christmas. |

Spôsobilosť č.17: Reagovať pri prvom stretnutí

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Meeting people for the first time**  *Reagovať pri prvom stretnutí* | Introducing someone  *Predstaviť niekoho* | This is my friend Jane.  She’s from England.  They are working in hospital.  My mother’s name is Mia. | Ukazovacie zámená.  Privlastňovací pád.  Privlastňovacie zámená.  Jednoduchý prítomný a priebehový čas, tvorba otázky a záporu.  Spojky *with*, *and*. |
| Introducing oneself  *Predstaviť sa* | My name is Tina Jones.  I’m/I come from Slovakia.  I live in a small town. |
| Responding to introductions  *Reagovať na predstavenie niekoho* | Hello. I am Jane.  How are you? Fine, thanks. And you? |
| Expressing welcome  *Privítať* | Welcome.  Come in. |

Spôsobilosť č.18: Viesť korešpondenciu

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Correspondence**  *Viesť korešpondenciu* | Salutations and introductions  *Začať krátku správu* | Hello/Hi, Mary.  How are you?  Thank you for your letter. | Jednoduchý prítomný čas. |
| Closings  *Ukončiť krátku správu* | Bye, Amy.  Love, John. |

Spôsobilosť č.19: Telefonovať

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Making a phone call**  *Telefonovať* | Answering and beginning a phone call  *Začať telefonický rozhovor* | Hello. 235689.  This is Peter./Peter, here.  Is Jo there, please? | Ukazovacie a osobné zámená.  Príslovky miesta – *here*, *there*. |
| Ending a phone call  *Ukončiť telefonický rozhovor* | See you. Bye.  Goodbye. |

Spôsobilosť č.24: Uistiť sa v rozhovore, že moje slová boli pochopené

|  |  |  |  |
| --- | --- | --- | --- |
| **Spôsobilosti** | **Funkcie** | **Príklady slovných spojení a viet** | **Jazyk a jeho použitie** |
| **Monitoring understanding**  *Uistiť sa v rozhovore, že moje slová boli pochopené* | Assuring that I am understood  *Uistiť sa, že účastníci komunikácie pochopili moje vyjadrenia* | Does he understand?  Can you spell your name? | Jednoduchý prítomný čas, tvorba otázky a záporu.  Abeceda. |
| Assuring that I have understood  *Uistiť sa, že som dobre pochopil to, čo bolo povedané* | How do you say it in English?  What is it? Can you repeat it, please?  Slowly, please. |

**Požiadavky na výstup pre 4. ročník:**

Žiak, ktorý dosiahne úroveň A 1.1+ :

* používa známe každodenné výrazy, najzákladnejšie slovné spojenia a jednoduché vety a rozumie im,
* dokáže predstaviť seba a iných,
* dokáže porozumieť jednoduchým otázkam a odpovedať na ne,
* dokáže jednoducho opísať seba, svoju rodinu a kamarátov,
* dokáže sa dohovoriť jednoduchým spôsobom s využívaním prevažne verbálnych, ale aj neverbálnych komunikačných prostriedkov v kontexte každodennej komunikácie a vyjadrenia svojich osobných záujmov.

**Jazyková kompetencia**

Žiak na úrovni A 1.1+:

* používa iba najzákladnejší rozsah jednoduchých slov a výrazov týkajúcich sa jeho osoby a záujmov,
* má základný repertoár slovnej zásoby: izolovaných slov a slovných spojení,
* ovláda výslovnosť obmedzeného repertoáru naučenej slovnej zásoby,
* dokáže odpísať známe slová, krátke slovné spojenia a vety,
* dokáže vyhláskovať svoje meno, adresu.

**Sociolingválna kompetencia**

Žiak na úrovni A 1.1 + dokáže:

* nadviazať základnú spoločenskú komunikáciu,
* pozdraviť sa a rozlúčiť sa, predstaviť sa a poďakovať sa, atď.

**Pragmatická kompetencia**

Žiak na úrovni A 1.1+ dokáže:

* spájať písmená,
* spájať slová pomocou spojovacích výrazov, napr. „a“, „alebo“.

**Komunikačné jazykové činnosti a stratégie**

**Receptívne činnosti a stratégie**

Rozvoj počúvania s porozumením sa pri vyučovaní cudzieho jazyka v primárnom stupni vzdelávania považuje za kľúčový.

Žiak počúva rôzne dialógy, texty, príbehy a pod. v anglickom jazyku, ktoré potom ako modely imituje a používa v rozličných situáciách. Vnímanie a porozumenie zvukovej podoby jazyka je východiskom pre rozvoj ostatných komunikačných činností a stratégií. Osvojenie si zvukovej podoby jazyka predchádza osvojeniu si jeho písomnej podoby.

**Počúvanie s porozumením – výkonový štandard**

Žiak na úrovni A1.1+ dokáže:

* identifikovať známe slová,
* identifikovať najzákladnejšie slovné spojenia a veľmi jednoduché vety týkajúce sa jeho osoby a oblasti jeho záujmov,
* porozumieť najzákladnejším slovným spojeniam a veľmi jednoduchým vetám, ktoré sa týkajú jeho osoby a oblasti jeho záujmov,
* porozumieť jednoduchým pokynom k práci na vyučovacej hodine,
* porozumieť jednoduchým pokynom ako sa orientovať,
* porozumieť jednoduchým otázkam na známe témy,
* porozumieť hlavnej myšlienke vypočutého jednoduchého textu za predpokladu, že je hovorený zreteľne, je starostlivo artikulovaný a porozumenie je podporené vizuálnymi podnetmi.

**Čítanie s porozumením – výkonový štandard**

Žiak na úrovni A1.1+ dokáže:

* identifikovať hlásky,
* vyhľadávať známe slová a základné slovné spojenia,
* porozumieť a zapamätať si jednoduché slová a vety na známe témy,
* prečítať a porozumieť jednoduché pokyny k práci na vyučovacej hodine,
* porozumieť hlavnej myšlienke jednoduchého textu na známu tému,
* porozumieť veľmi krátkym jednoduchým textom, napr. na plagátoch, pohľadniciach.

**Produktívne činnosti a stratégie**

**Ústny prejav – výkonový štandard**

Žiak na úrovni A1.1+ dokáže:

* pozdraviť sa,
* predstaviť sa,
* opýtať sa ľudí, ako sa majú,
* klásť jednoduché otázky z oblasti jeho každodenného života a osobných záujmov,
* odpovedať na jednoduché otázky z oblasti jeho každodenného života a osobných záujmov, napr. o sebe, o svojej rodine, o kamarátoch,
* porozumieť a riadiť sa krátkymi a jednoduchými pokynmi,
* vyjadriť, čo má a čo nemá rád,
* používať čísla, základné číslovky, údaje o cenách a čase,
* porozumieť časovým údajom v rámci denného režimu, týždňa, mesiaca a roka,
* jednoduchým spôsobom opísať seba, svoj domov, školu, spolužiakov,
* dohovoriť sa jednoduchým spôsobom s partnerom v krátkom dialógu na známe témy.

**Písomný prejav – výkonový štandard**

Písanie sa začína nacvičovať pomocou aktivít, v ktorých žiak odpisuje alebo dopĺňa písmená, slová, neskôr krátke vety a nakoniec aj krátke, jednoduché odseky, pričom má k dispozícii správny vzor.

Žiak na úrovni A1.1+ dokáže:

* správne napísať všetky písmená abecedy,
* správne odpísať slová, krátke vety,
* napísať vlastné meno, adresu, vek, dátum narodenia,
* napísať krátky pozdrav a pohľadnicu.

**5. Metódy a formy práce**

Pri vyučovaní je potrebné maximálne vystaviť žiaka cieľovému jazyku zo strany učiteľa a vyukových materiálov (CD, DVD, multimediálnych programov a pod.) Vyučovať v malej komunite s využitým rôznych foriem práce**.**

Metóda je pedagogická - špecifická didaktická aktivita subjektu a objektu vyučovania , rozvíjajúca vzdelanostný profil žiaka , súčasne pôsobiaca výchovne, a to v zmysle vzdelávacích i výchovných cieľov v súlade s vyučovacími a výchovnými princípmi.

Pomocou správne zvolených metód treba vytvoriť atmosféru, v ktorej sa dieťa môže učiť s radosťou bez strachu a stresu, treba využiť a motivovať chuť dieťaťa do učenia sa a jeho prirodzenú zvedavosť, treba zohľadňovať potreby dieťaťa a hlavne umožniť mu sa učiť za pomoci všetkých zmyslov, treba dieťa naučiť sa reagovať v anglickom jazyku, aktívne ho používať a postupne sa v jazyku osamostatniť.

**Metódy práce**

* výklad
* motivačné metódy rozhovoru
* reproduktívne i produktívne metódy upevňovania učiva
* demonštračné vizuálne i audiovizuálne metódy
* dramatizačné metódy
* interaktívne metódy
* heuristické metódy projektovej práce
* problémová

**Formy práce**

* individuálna a skupinová práca žiakov, tímové hry
* práca vo dvojici
* frontálna výučba
* práca s učebnicou, pracovným zošitom, multimediálnymi programami, CD, časopisom a internetom

**6. Učebné zdroje**

Na podporu a aktiváciu vyučovania a učenia žiakov sa využijú nasledovné učebné zdroje:

* odborné publikácie k daným témam
* webové stránky, ktoré sú venované výučbe anglického jazyka
* materiálno-technické a didaktické prostriedky, ktoré má naša škola k dispozícií
* učebnica, pracovný zošit
* metodická príručka
* dvojjazyčné slovníky
* obrázkové slovníky
* multimediálne výukové CD ROM´s
* obrazový demonštračný materiál (magnetické obrázky, karty, pexesá, maňušky a pod.)

**7. Hodnotenie predmetu**

Na hodnotenie predmetu vychádzame s Metodického pokynu č. 22/ 2011 na hodnotenie žiakov základnej školy. Anglický jazyk klasifikujeme. Hodnotiť žiaka a následne klasifikovať musíme komplexne, na princípe individuálneho prístupu k osobnosti a hľadať u žiaka iba dobré veci. Snažíme sa pri klasifikácii sledovať a zisťovať prírastok vedomostí. Klasifikáciu môžeme obohatiť aj o slovného hodnotenie, nasledovne:

1. Very good! / Veľmi dobré.
2. Good! / Dobré.
3. Good but you could do better! Dobré, ale môže to byť lepšie.
4. Try harder you can do it! Usiluj sa viac.

Taktiež je potrebné rozvíjať u žiakov správne sebahodnotenie i hodnotenie navzájom.

Pri hodnotení a klasifikácii žiaka sa posudzujeme získané kompetencie v súlade so školským vzdelávacím programom.

Hodnotíme a klasifikujeme:

- komunikačné zručnosti v jazyku (v potrebnej miere)

- jazykové schopnosti

- manuálne zručnosti a ich využitie

- umelecké a psychomotorické schopnosti

- analýzy problémov a schopnosti ich riešenia

# Obsah hodnotenia:

**Počúvanie s porozumením**: hodnotia sa rôzne čiastkové spôsobilosti - rozlišovanie a porovnávanie hlások, slabík a slov, porovnávanie významu viet na základe ich intonácie. Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie).

**Ústny prejav:** úlohy, ktoré sú určené na hodnotenie ústneho prejavu, musia byť realistické, zmysluplné. Žiacke prehovory v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného zámeru. Osobitnú pozornosť je potrebné venovať správnej výslovnosti a náležitej intonácii.

**Čítanie s porozumením:** hodnotia sa čiastkové spôsobilosti čítania (napr. rozlišovanie a porovnávanie písomnej formy slov, hľadanie konkrétnych slov alebo informácií v texte, čítanie krátkych textov s porozumením).

**Písaný prejav:** úlohy určené na hodnotenie písania by mali odzrkadľovať aktivity v triede. Žiaci odpisujú slová a krátke vety, neskôr aj krátke odseky; nakoniec píšu vlastné vety a krátke odseky. Úlohy musia byť autentické a pre žiakov zaujímavé (napísanie zoznamu potravín, ktoré treba kúpiť, napísať krátke vety o sebe a pod.).

# Spôsoby hodnotenia:

1. **Hodnotenie učiteľom: ústnou formou** alebo **písomnou formou**: ich cieľom je ohodnotiť vedomosti žiaka a jeho spôsobilosti, pomáhať učiteľom aj žiakom monitorovať pokrok žiaka v učení. Forma a obsah hodnotenia by mali reflektovať skúsenosti detí z vyučovania (typy úloh sú žiakom známe z vyučovacieho procesu).
2. **Hodnotenie spolužiakmi**: má mať motivačnú funkciu, viesť žiakov k väčšej vzájomnej tolerancii a naučiť ich všímať si pozitíva práce spolužiakov, čo môže pozitívne ovplyvniť atmosféru v triede, pretože žiaci sa učia rešpektovať jeden druhého.
3. **Sebahodnotenie**: rozvíja kognitívne spôsobilosti žiaka, ako je napríklad monitorovanie vlastného pokroku v učení, uvedomovanie si svojich schopností, štýlov učenia a kladenia si vlastných cieľov. Proces hodnotenia prebieha zo začiatku v materinskom jazyku. Medzi najčastejšie metódy sebahodnotenia patria: portfólio, dotazníky, rozhovory s učiteľom a denníky. Portfólio obsahuje sebahodnotiace záznamy, hodnotenie učiteľom a zbierku prác, ktoré žiak vytvorí počas určitého obdobia. Súčasťou portfólia môžu byť písomné práce, kresby, projekty, výsledky testov a pod., ktoré si do portfólia vyberá žiak podľa vlastného uváženia.